Паводле інфармацыі Стакгольмскага інстытуту міжнародных мірных дасьледаваньняў, маленькая 10-мільённная Беларусь у 2000 годзе заняла шостую пазыцыю ў сьвеце ў экспарце зброяй і зарабіла на гэтым прынамсі 498 мільёнаў даляраў. Некаторыя беларускія палітыкі, у тым ліку Іван Пашкевіч, схіляюцца да таго, што рэальная лічба можа дасягаць мільярду даляраў. Колькі грошай РБ атрымала насамрэч, застаецца пытаньнем, — піша Neue Zuercher Zeitung і дадае: Наўрад ці пра гэта паведаміць сам Лукашэнка, бо частка прыбытку ад падобнага экспарту ідзе ў нікому не падкантрольны ўласны прэзыдэнцкі фонд. Чаму павінен прэзыдэнт, які перасьледуе апазыцыю і фальшуе вынікі выбараў, паведамляць пра свае даходы, калі ён нават і ня думае з кім-небудзь дзяліцца сваёй уладай, — піша Neue Zuercher Zeitung.